kalixlouiis/myanmar-wikipedia-corpus huggingface dataset:
ဖော်ပြပါ အမိန့်ကြော်ငြာစာအရ သမဝါယမကုန်သွယ်မှုမြှင့်တင်ရေးဦးစီးဌာန မှာ ၂၀၁၄ ခုနှစ်၊ ဧပြီလ ၁ ရက်နေ့မှစ၍ လုပ်ငန်းများ စတင်ဆောင်ရွက်ခဲ့သည်။
ရည်ရွယ်ချက် သမဝါယမကုန်သွယ်မှုမြှင့်တင်ရေး ဦးစီးဌာန၏ လုပ်ငန်းရည်ရွယ်ချက်မှာ အောက်ပါအတိုင်း ဖြစ်သည်။
နိုင်ငံစီးပွားရေး ဖွံ့ဖြိုးတိုးတက်လာစေရေး ဆောင်ရွက်ရာတွင် နိုင်ငံခြားကုန်သွယ်မှု တိုးတက်စေရန်အတွက် သမဝါယမစီးပွားရေးလုပ်ငန်းများဖြင့် အထောက်အကူပြု ဆောင်ရွက်ပေးရန်၊ သမဝါယမအသင်းအဖွဲ့များ၏ ထုတ်ကုန်များ၊ ပို့ကုန်အမယ်သစ်များ ပြည်ပသို့ ပိုမို တိုးမြှင့်တင်ပို့နိုင်စေရန်နှင့် ကုန်သွယ်မှုတိုးမြှင့် ဆောင်ရွက်နိုင်ရန်၊ သမဝါယမအသင်းဥပဒေ၊ နည်းဥပဒေ၊ လုပ်ထုံးလုပ်နည်းများနှင့် အညီ သမဝါယမလုပ်ငန်းများအား စနစ်တကျ မှန်ကန်စွာ ဆောင်ရွက်နိုင်စေရေး စစ်ဆေးကြပ်မတ် ဆောင်ရွက်သွားရန် တို့ဖြစ်သည်။
ဖွဲ့စည်းပုံ သမဝါယမကုန်သွယ်မှုမြှင့်တင်ရေး ဦးစီးဌာန၏ ဖွဲ့စည်းပုံမှာ အောက်ပါအတိုင်းဖြစ်သည်။
ပညာရေး၊ သုတေသနနှင့် ဖွံ့ဖြိုးရေး၊ သတင်းမီဒီယာဌာနခွဲ ပညာရေး၊ သုတေသနနှင့်၊ ဖွံ့ဖြိုးရေး ဌာနစု သတင်းမီဒီယာ ဌာနစု ကုန်သွယ်မှုမြှင့်တင်ရေးနှင့် စာရင်းစစ်ဆေးရေးဌာနခွဲ ကုန်သွယ်မှုမြှင့်တင်ရေးဌာနစု စာရင်းစစ်ဆေးရေးဌာနစု စီမံရေးနှင့်ဘဏ္ဍာရေးဌာနခွဲ စီမံရေးရာ ဌာနစု ဘဏ္ဍာရေးရာ ဌာနစု လုပ်ငန်းတာဝန်များ သမဝါယမကုန်သွယ်မှုမြှင့်တင်ရေး ဦးစီးဌာနရှိ ဌာနခွဲများ၏ လုပ်ငန်းတာဝန်သတ်မှတ်ချက်များမှာ အောက်ပါအတိုင်းဖြစ်သည်။
ပညာရေး၊ သုတေသနနှင့် ဖွံ့ဖြိုးရေးဌာနစု သမဝါယမအသင်းများအတွက် ပို့ကုန်၊ သွင်းကုန်လုပ်ငန်းဆိုင်ရာများနှင့် ပြည်တွင်း၊ ပြည်ပ ဈေးကွက်ရှာဖွေခြင်း၊ နည်းလမ်းများကို သုတေသနပြုခြင်း၊ ပညာပေးခြင်း။
ကုန်ပစ္စည်း သိုလှောင်ထိန်းသိမ်းမှုနည်းပညာ၊ ကုန်ထုတ်လုပ်မှုနည်းပညာနှင့် ကုန်ပစ္စည်းများအား အရည်အသွေး စံချိန်စံညွှန်းထိန်းသိမ်းခြင်းနည်းပညာများ အား သုတေသနပြုခြင်း၊ ပညာပေးခြင်း။
နိုင်ငံတော်နှင့် နိုင်ငံတကာ၏ ကုန်သွယ်မှုမူဝါဒများ၊ လုပ်ထုံးလုပ်နည်းများကို စဉ်ဆက်မပြတ်လေ့လာ၍ ပညာပေးခြင်း။
အခါအားလျော်စွာ ပြည်တွင်း၊ ပြည်ပပညာရှင်များအားဖိတ်ကြား၍ ဆွေးနွေး ပွဲများ၊ စာတမ်းဖတ်ပွဲများ ပြုလုပ်ကျင်းပခြင်း။
သတင်းမီဒီယာဌာနစု ပို့ကုန်၊ သွင်းကုန်ဆိုင်ရာ သတင်းအချက်အလက်များကို သမဝါယမအသင်းများသို့ အချိန်နှင့်တစ်ပြေးညီ သတင်းပေးပို့ဖြန့်ဝေပေးခြင်း။
ဝန်ကြီးဌာန၏ရည်မှန်းချက်၊ လုပ်ငန်းစဉ်များ အောင်မြင်စေရေးအတွက် ပြည်သူလူထုနှင့် သမဝါယမအသင်း/အသင်းသားများ ကျယ်ကျယ်ပြန့်ပြန့် ပါဝင်လာစေ ရေးအတွက် မီဒီယာမှတဆင့် ပညာပေးခြင်း။
ဝန်ကြီးဌာနနှင့် သမဝါယမကဏ္ဍလှုပ်ရှားမှုများအား ပြည်သူလူထုနှင့် အသင်း သားများ အမှန်ကန်ဆုံးနှင့် မြန်ဆန်ထိရောက်စွာ သိရှိနိုင်ရေး မီဒီယာကဏ္ဍမှ အသိပေးတင်ပြခြင်း။
ကုန်သွယ်မှုမြှင့်တင်ရေးဌာနစု နည်းပညာ၊ သွင်းအားစုနှင့် သတင်းအချက်အလက်အရင်းအမြစ် တည်ဆောက်ခြင်း၊ ကုန်ထုတ်ခြင်း၊ အရည်အသွေးစစ်ဆေးထုတ်ပိုးခြင်း၊ ထိုက်တန်သောဈေးနှုန်း ရရှိအောင် ဈေးကွက်တည်ဆောက်ခြင်း၊ ဈေးကွက်သို့ တင်ပို့ရောင်းချခြင်း လုပ်ငန်းစဉ် တည်ဆောက်ခြင်း၊ ပြည်တွင်း/ပြည်ပကုန်စည်ပြပွဲများတွင် ဝင်ရောက်ပြသနိုင်ရေးညှိနှိုင်း ဆောင်ရွက်ခြင်း၊ သမဝါယမအသင်းများ၏ ကုန်သွယ်မှု၊ ထုတ်လုပ်မှု၊ ဝန်ဆောင်မှုလုပ်ငန်းများ ဆောင်ရွက်ရာတွင် အဆင်ပြေချောမွေ့စွာ ဆောင်ရွက်နိုင်ရန် ကူညီ ဆောင်ရွက်ခြင်း။
စာရင်းစစ်ဆေးရေးဌာနစု စာရင်းစစ်ချုပ်ရုံး၏ ၆လပါတ်နှင့် နှစ်ချုပ်စာရင်း စစ်ဆေးခြင်းများအတွက် အစစ်ဆေးခံရန် ဌာနတွင်းစာရင်းများအား ကြိုတင်စစ်ဆေးခြင်း၊ ဝန်ကြီးဌာနမှ တာဝန်ပေးအပ်လာပါက သမဝါယမအသင်းများအား စာရင်း စစ်ဆေး၍ ထိန်းကျောင်းတည့်မတ်ပေးခြင်း၊ ပြန်လည်အစီရင်ခံတင်ပြခြင်း။
စီမံဌာနစု ဝန်ထမ်းစီမံရေးရာကိစ္စရပ်များ ဆောင်ရွက်ခြင်း၊ အထွေထွေစီမံရေးရာကိစ္စရပ်များ ဆောင်ရွက်ခြင်း။
ဘဏ္ဍာရေးဌာနစု ရငွေ၊ ပေးငွေများ ကြီးကြပ်ဆောင်ရွက်ခြင်း၊ လချုပ်၊ နှစ်ချုပ်ငွေစာရင်းများ အစီရင်ခံခြင်း၊ ရသုံးမှန်းခြေငွေစာရင်းကိစ္စရပ်များဆောင်ရွက်ခြင်း၊ ဝန်ထမ်းလစာများ၊ စရိတ်များကျခံသုံးစွဲရန်စီမံခြင်း၊ စာရင်းစစ်ချုပ်ရုံး၏ စစ်ဆေးခြင်းများအတွက် အခြားဌာနခွဲများနှင့် ညှိနှိုင်း ဆောင်ရွက်ခြင်း၊ ရန်ပုံငွေလွှဲအပ်စာရင်းဖွင့်လှစ်ခြင်း၊ ကြီးကြပ်သူအရာရှိနှင့်ငွေထုတ်သူ အရာရှိစာရင်းပေးပို့ခြင်း။
သမဝါယမနှင့်စီမံခန့်ခွဲမှုပညာတက္ကသိုလ် (သန်လျင်)သည် ရန်ကုန်တောင်ပိုင်းခရိုင်၊ ရန်ကုန်မြို့ အရှေ့တောင်ဘက် (၈)မိုင်ခန့်အကွာတွင် တည်ရှိပြီး၊ သန်လျင်မြို့ကျိုက်ခေါက်ဘုရား လမ်းမကြီး၏ အရှေ့ဘက်၊ ရန်ကုန်သီလဝါမီးရထားလမ်း အရှေ့ဘက်နှင့် ရန်ကုန်အရှေ့ပိုင်းတက္ကသိုလ်၏ အနောက်ဘက် ညောင်သုံးပင်ရွာတွင်တည်ရှိပြီး၊ သမဝါယမ တက္ကသိုလ်ပိုင် မြေဧရိယာ စုစုပေါင်းမှာ (၂၀၈.၂၀၉)ဧက ရှိသည်။
သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာန၊ သမဝါယမ ဦးစီးဌာနလက်အောက်ရှိ တက္ကသိုလ်တစ်ခု ဖြစ်သည်။
သမဝါယမနှင့်စီမံခန့်ခွဲမှုပညာတက္ကသိုလ်(သန်လျင်)တွင် နှစ်စဉ်ပထမနှစ် ကျောင်းသား၊ ကျောင်းသူ (၄၀၀)ဦး လက်ခံသင်ကြားပေးလျက်ရှိသည်။
ထူးခြားချက် သမဝါယမတက္ကသိုလ်(သန်လျင်)မှ သင်ကြားပေးလျက်ရှိသော အထူးပြုမေဂျာဘာသာရပ်ငါးခု ထဲမှ တက္ကသိုလ်၏ အမြင့်ဆုံးဘာသာရပ်တစ်ခုဖြစ်သည့် ဝါဏိဇ္ဇဗေဒဌာနမှ သင်ကြားပေးလျက်ရှိသော Accounting&Financeမေဂျာမှ ဘွဲ့ရရှိသောသူများအားလုံးကို မြန်မာနိုင်ငံစာရင်းကောင်စီ မှ ဖွင့်လျက်ရှိသော လက်မှတ်ရပြည်သူ့စာရင်းကိုင်(CPA)သင်တန်းကို ဝင်ခွင့်ဖြေစရာမလိုပဲ တိုက်ရိုက်တက်ရောက်သင်ကြားနိုင်ပေသည်။
သမိုင်းကြောင်း သမဝါယမသင်တန်းကျောင်းကို မရမ်းကုန်းမြို့နယ်၊ ချော်တွင်းကုန်း တွင် စတင်ဖွင့်လှစ်ခဲ့ပြီးနောက်၊ သန်လျင်မြို့ ကျိုက်ခေါက်ဘုရားလမ်းသို့ ပြောင်းရွှေ့ဖွင့်လှစ်ခဲ့သည်။
လှည်းကူးမြို့နယ်၊ ဖောင်ကြီးဗဟိုသမဝါယမသင်တန်းကျောင်း တည်နေရာတွင် ရန်ကုန်တိုင်းဒေသကြီး သမဝါယမသင်တန်းကျောင်းနှင့် ပဲခူးတိုင်းဒေသကြီး သမဝါယမသင်တန်းကျောင်း (၂)ကျောင်းအား စုပေါင်းဖွင့်လှစ်ခဲ့သည်။
ရန်ကုန်တိုင်းဒေသကြီး သမဝါယမသင်တန်းကျောင်းကို ရန်ကုန်သမဝါယမဒေသကောလိပ်အဆင့်သို့ ပြည်ထောင်စုမြန်မာနိုင်ငံတော်အစိုးရ အဖွဲ့၏ ၁၉၉၄ ခုနှစ် မေလ ၁၉ ရက်စွဲပါ အမိန့်ကြော်ငြာစာအမှတ်(၁၀/၉၄)အရ ၁၉၉၄ ခုနှစ် ဇွန်လ ၂၁ ရက်နေ့တွင် တိုးမြှင့်တည်ထောင်ခဲ့သည်။
ပြည်ထောင်စု မြန်မာနိုင်ငံတော်အစိုးရ အဖွဲ့၏ ၁၉၉၆ခုနှစ်၊ နိုဝင်ဘာလ (၁၁) ရက်စွဲပါ အမိန့်ကြော်ငြာစာအမှတ် (၁၇/၉၆)ဖြင့် ရန်ကုန်သမဝါယမဒေသကောလိပ် အား ရန်ကုန်သမဝါယမဒီဂရီကောလိပ်အဖြစ် အဆင့်တိုးမြှင့် ဖွင့်လှစ်ခဲ့သည်။
ရန်ကုန်တက္ကသိုလ်နှင့် ပေါင်းစည်းပြီး (၃)နှစ်သင်တန်း ဖွင့်လှစ်၍ ဝိဇ္ဇာဘွဲ့၊ စီးပွားရေးသိပ္ပံ B.A(Business Science) ဘွဲ့ဒီဂရီကို ၂၀၀၉-၂၀၁၀ ပညာသင်နှစ်အထိ ပေးအပ်ခဲ့ပြီး ၂၀၁၀-၂၀၁၁ ပညာသင်နှစ်မှစ၍ စီးပွားရေးသိပ္ပံဘွဲ့ (B.BSc)ဘွဲ့ ဒီဂရီကို ပြောင်းလဲပေးအပ်ခဲ့သည်။
၂၀၁၂ခုနှစ် မေလ(၃၁)ရက်နေ့တွင် ကျင်းပပြုလုပ်သည့် ပြည်ထောင်စုသမ္မတ မြန်မာနိုင်ငံတော်အစိုးရအဖွဲ့ အစည်းအဝေးအမှတ်စဉ် (၂၀/၂၀၁၂) သဘောတူခွင့်ပြုချက်အရ ဝန်ကြီးရုံး၏ (၂၁-၆-၂၀၁၂)ရက်စွဲပါ အမိန့်ကြော်ငြာစာအမှတ် (၂၉/၂၀၁၂)ဖြင့် သမဝါယမဝန်ကြီးဌာန၊ သမဝါယမဦးစီးဌာနအောက်ရှိ သမဝါယမဒီဂရီကောလိပ်(သန်လျင်) အား သမဝါယမတက္ကသိုလ်(သန်လျင်) အဖြစ် အဆင့်တိုးမြှင့်ခဲ့သည်။
သင်ကြားရေးဌာနများ ဘွဲ့ကြိုသင်တန်းအတွက်အထူးပြုဌာနများ(၅)ခု ဝါဏိဇ္ဇဗေဒဌာန စီမံခန့်ခွဲမှုပညာဌာန စာရင်းအင်းပညာဌာန ဘောဂဗေဒဌာန သမဝါယမပညာဌာန ဘွဲ့ကြိုသင်တန်းအတွက်အထောက်အကူပြုဌာနများ(၆)ခု မြန်မာစာဌာန အင်္ဂလိပ်စာဌာန သင်္ချာဌာန စီးပွားရေးပထဝီဝင်ဌာန ဥပဒေပညာဌာန သတင်းအချက်အလက်နှင့်ဆက်သွယ်ရေးနည်းပညာဌာန သင်ကြားရသည့်ဘာသာရပ်များ ပေးအပ်သည့်ဘွဲ့များ ဘွဲ့ ပထမနှစ်မှစ၍စတုတ္ထနှစ်(နောက်ဆုံးနှစ်အထိ)အောင်မြင်သူများကို အောက်ပါဘွဲ့လက်မှတ်ကို ချီးမြှင့်ပေမည်။
B.B.Sc (Business Science) B.B.Sc (Regional Development) B.B.Sc (Accounting and Finance) B.B.Sc (Marketing Management) B.B.Sc (Applied Statistics) B.B.Sc (Social Enterprise Management) Final yearအောင်စာရင်းထွက်ရှိချိန်တွင် အောင်စာရင်းတွင် star တစ်လုံး ပါခဲ့လျှင် အောက်ဖော်ပြပါဘွဲ့လွန်ဒီပလိုမာ(၁)နှစ်သင်တန်းတက်ရောက်နိုင်သည်။
ဘွဲ့လွန်ဒီပလိုမာ PGDSEM (Postgraduate Diploma in Social Enterprise Management) PGDRD(Regional Development) PGDAF (Accounting and Finance) PGDMM(Marketing Management) PGDAS (Applied Statistics) ​Final Year အောင်စာရင်းထွက်ရှိချိန်တွင် အောင်စာရင်းတွင် star နှစ်လုံးပါခဲ့လျှင် အောက်ဖော်ပြပါ မဟာဘွဲ့(၂)နှစ်သင်တန်းကို ဘွဲ့လွန်ဒီပလိုမာ(PGD)တန်းတက်စရာမလိုပဲတိုက်ရိုက်တက်ရောက်နိုင်သည်။
ဘွဲ့လွန်ဒီပလိုမာ ၁နှစ်သင်တန်းတက်ရောက်ရသောသူများသည် ဘွဲ့လွန်ဒီပလိုမာအောင်စာရင်းထွက်ရှိချိန်တွင် star တစ်လုံး ပါမှ မဟာဘွဲ့(၂)နှစ်သင်တန်းကို တက်ရောက်နိုင်ပေသည်။
မဟာဘွဲ့ Master of Regional Development(MRD) Master of Accounting and Finance(MAF) Master of Marketing Management(MMM) Master of Applied Statistics(MAS) Master of Social Enterprise Management(MSEM) ဖွဲ့စည်းပုံ သမဝါယမတက္ကသိုလ်(သန်လျင်)၏ဖွဲ့စည်းပုံမှာ အောက်ပါအတိုင်းဖြစ်သည်။
စီမံခန့်ခွဲရေးဌာန စီမံရေးရာဌာန ဝန်ထမ်းရေးရာဌာနခွဲ နယ်မြေဌာနခွဲ ဘဏ္ဍာရေးရာဌာန ငွေစာရင်းဌာနခွဲ ငွေကိုင်ဌာနခွဲ ပစ္စည်းဌာနခွဲ နယ်မြေအင်ဂျင်နီယာဌာန မြို့ပြအင်/ယာဌာနခွဲ စတိုအင်/ယာဌာနခွဲ ရေသန့်အင်/ယာဌာနခွဲ လျှပ်စစ်အင်/ယာဌာနခွဲ သင်တန်းရေးရာဌာန ကျောင်းသားရေးရာဌာနခွဲ အားကစားဌာနခွဲ စာမေးပွဲဘွဲ့နှင့်ဌာနခွဲ နိုင်ငံတကာဆက်ဆံရေးဌာနခွဲ စာကြည့်တိုက်ဌာနခွဲ သုတေသနနှင့် ဖွံ့ဖြိုးမှုဌာန သတင်းအချက်အလက်နှင့် ဆက်သွယ်ရေး၊ နည်းပညာဌာနခွဲ သင်ကြားရေးဌာန အထူးပြုမေဂျာဘာသာရပ်များ သမဝါယမတက္ကသိုလ်(သန်လျင်) တွင် အောက်ပါ အထူးပြုမေဂျာဘာသာရပ်များကို သင်ကြားပေးလျက်ရှိပြီး သင်တန်းကာလမှာ (၄)နှစ် ဖြစ်သည်။
စာရင်းကိုင်နှင့်ဘဏ္ဍာရေးပညာ(Accounting&Finance Major) ဈေးကွက်စီမံခန့်ခွဲမှုပညာ(Marketing Management Major) စာရင်းအင်းပညာ(Applied Statistics Major) ဒေသဆိုင်ရာဖွဲ့ဖြိုးမှုပညာ(Regional Development Major) လူမှုစီးပွားစီမံခန့်ခွဲမှုပညာ(Social Enterprise Management Major) လူမှုစီးပွားစီမံခန့်ခွဲမှုပညာသည် မြန်မာနိုင်ငံအတွင်းရှိ တက္ကသိုလ် များအားလုံးထဲတွင် သမဝါယမတက္ကသိုလ်/ကောလိပ် တစ်ခုတည်းသာ သင်ကြားပေးသော ဘာသာရပ်ဖြစ်သည်။
သမဝါယမနှင့်စီမံခန့်ခွဲမှုပညာတက္ကသိုလ်(စစ်ကိုင်း)သည် သမဝါယမနှင့် ကျေးလက်ဖွံ့ဖြိုးရေး ဝန်ကြီးဌာနလက်အောက်ရှိ တက္ကသိုလ်တစ်ခု ဖြစ်သည်။
သမိုင်းကြောင်း စစ်ကိုင်းမြို့ သမဝါယမသင်တန်းကျောင်းကို ၁၉၈၂ ခုနှစ် ဇန်နဝါရီလ ၁၀ရက်နေ့တွင် စတင်ဖွင့်လှစ်ခဲ့သည်။
၁၉၉၆ ခုနှစ်၊ ဩဂုတ်လ ၂၆ ရက်နေ့တွင် သမဝါယမကောလိပ်အဖြစ် အဆင့်တိုးမြှင့်ခဲ့ပြီး ၂၀၁၂ ခုနှစ် ဖေဖော်ဝါရီလ ၁၁ ရက်နေ့တွင် သမဝါယမတက္ကသိုလ် အဆင့်သို့ တိုးမြှင့်ခဲသည်။
သမဝါယမတက္ကသိုလ်(စစ်ကိုင်း) ဒုတိယသမ္မတဒေါက်တာစိုင်းမောက်ခမ်းနှင့်အဖွဲ့၏ ၂၀၁၂ ခုနှစ် ဖေဖော်ဝါရီလ ၅ ရက်နေ့ စစ်ကိုင်းမြို့ခရီးစဉ်တွင် တက္ကသိုလ်အဆင့် တိုးမြှင့်နိုင်ရေးအတွက် ဆွေးနွေးခဲ့ပြီး သမ္မတဦးသိန်းစိန်၏ ၂၀၁၂ ခုနှစ် ဖေဖော်ဝါရီလ ၁၁ ရက်နေ့ စစ်ကိုင်းမြို့ခရီးစဉ်တွင် တက္ကသိုလ်အဆင့်တိုးမြှင့်ရန် လမ်းညွှန်မှာကြားချက်အရ သမဝါယမကောလိပ် (စစ်ကိုင်း)အား သမဝါယမတက္ကသိုလ်(စစ်ကိုင်း)အဖြစ် ၂၀၁၂ ခုနှစ် ဖေဖော်ဝါရီလ ၁၂ ရက်နေ့တွင် ဆိုင်းဘုတ်တင်ဖွင့်လှစ်ခဲ့ပြီး ရုံးလုပ်ထုံးလုပ်နည်းများနှင့်အညီ တက္ကသိုလ်အဆင့်ဖွဲ့စည်းပုံကို အထက်ဌာနအဆင့်ဆင့်သို့ တင်ပြဆောင်ရွက်ခဲ့ရာတွင် ပြည်ထောင်စုအစိုးရအဖွဲ့၏ ၂၀၁၂ ခုနှစ် မေလ ၃၂ ရက်နေ့တွင် ကျင်းပပြုလုပ်ခဲ့သည့် အစည်းအဝေးအမှတ်စဉ် (၂၀/၂၀၁၂)မှ သမဝါယမတက္ကသိုလ်(စစ်ကိုင်း)၏ ဖွဲ့စည်းပုံကိုအတည်ပြုခဲ့ပြီး သမဝါယမဝန်ကြီးဌာန၏ ၂၀၁၂ ခုနှစ် ဇွန်လ ၂၁ ရက်စွဲပါ အမိန့်ကြော်ငြာစာအမှတ်(၂၉/၂၀၁၂)ဖြင့် သမဝါယမတက္ကသိုလ်(စစ်ကိုင်း)အဖြစ်သို့ အဆင့်တိုးမြှင့်ဖွင့်လှစ်ခွင့်ပြုခဲ့သည်။
ဖွဲ့စည်းပုံ သမဝါယမတက္ကသိုလ်(စစ်ကိုင်း)၏ဖွဲ့စည်းပုံမှာ အောက်ပါအတိုင်းဖြစ်သည်။
စီမံခန့်ခွဲရေးဌာန စီမံရေးရာဌာန ဝန်ထမ်းရေးရာဌာနခွဲ နယ်မြေဌာနခွဲ ဘဏ္ဍာရေးရာဌာန ငွေစာရင်းဌာနခွဲ ငွေကိုင်ဌာနခွဲ ပစ္စည်းဌာနခွဲ နယ်မြေအင်ဂျင်နီယာဌာန မြို့ပြအင်/ယာဌာနခွဲ စတိုအင်/ယာဌာနခွဲ ရေသန့်အင်/ယာဌာနခွဲ လျှပ်စစ်အင်/ယာဌာနခွဲ သင်တန်းရေးရာဌာန ကျောင်းသားရေးရာဌာနခွဲ အားကစားဌာနခွဲ စာမေးပွဲဘွဲ့နှင့်ဌာနခွဲ နိုင်ငံတကာဆက်ဆံရေးဌာနခွဲ စာကြည့်တိုက်ဌာနခွဲ သုတေသနနှင့် ဖွံ့ဖြိုးမှုဌာန သတင်းအချက်အလက်နှင့် ဆက်သွယ်ရေး၊ နည်းပညာဌာနခွဲ သင်ကြားရေးဌာန သင်ကြားပေးသော ဘာသာရပ်များ သမဝါယမဘာသာရပ် ဘောဂဗေဒ စာရင်းအင်းပညာ ဝါဏိဇ္ဖပညာ စီမံခန့်ခွဲမှုပညာ မြန်မာစာ အင်္ဂလိပ်စာ သင်္ချာ သတင်းအချက်အလက်နှင့် ဆက်သွယ်ရေး စီးပွားရေးပထဝီဝင် ဥပဒေပညာ ပေးအပ်သည့်ဘွဲ့များ B.B.Sc (Business Science) B.B.Sc (Regional Development) B.B.Sc (Accounting and Finance) B.B.Sc (Marketing Management) B.B.Sc (Applied Statistics) B.B.Sc (Social Enterprise Management) Postgraduate Degree Program PGDSEM (Postgraduate Diploma in Social Enterprise Management) PGDRD(Regional Development) PGDAF (Accounting and Finance) PGDMM(Marketing Management) PGDAS (Applied Statistics) HR Diploma and Certificate Program Diploma in Development Studies(DDS) Certificate in Marketing Management(CMM) Certificate in Human Resources Management(CHRM) Certificate in Business Accounting ( Level I & II)(CBA) Certificate in Business Studies(CBS) Master degree Program Master of Regional Development(MRD) Master of Accounting and Finance(MAF) Master of Marketing Management(MMM) Master of Applied Statistics(MAS) Master of Social Enterprise Management(MSEM) Ph.D degree Program Ph.D(Accounting and Finance) Ph.D(Applied Statistics) Ph.D (Applied Economics) ကိုးကား Category:စစ်ကိုင်းတိုင်းဒေသကြီးအတွင်းရှိ တက္ကသိုလ်များ။
သုတေသနနှင့် ဖွံ့ဖြိုးရေးဗဟိုဌာနသည် ပြည်တွင်းစက်မှုလုပ်ငန်းများကို နည်းပညာဖွံ့ဖြိုးတိုးတက်စေမည့် စားသောက်ကုန်နှင့် ဆေးဝါးဆိုင်ရာ သုတေသနလုပ်ငန်းများ၊ ကုန်ကြမ်းပစ္စည်း သုတေသနလုပ်ငန်းများ၊ စက်ကိရိယာပစ္စည်း သုတေသနလုပ်ငန်းများနှင့် စက်အစိတ်အပိုင်းဆိုင်ရာ သုတေသနလုပ်ငန်းများကို ဆောင်ရွက်နိုင်ရေးအတွက် ရည်ရွယ်ဖွဲ့စည်းထားခြင်း ဖြစ်သည်။
စက်မှု ဝန်ကြီးဌာန အောက်ရှိ ဌာနတစ်ခုဖြစ်သည်။
ဖွဲ့စည်းပုံ သုတေသနနှင့် ဖွံ့ဖြိုးရေးဗဟိုဌာန ကြီးကြပ်မှုအောက်တွင် အောက်ပါဌာနများ ပါဝင် ဖွဲ့စည်းထားသည်။
ဆေးဝါးနှင့် စားသောက်ကုန် သုတေသနဌာန (ရန်ကုန်) စက်မှုသုတေသနဌာန (သာဂရ) ဆောင်ရွက်ချက်များ ဆေးဝါးနှင့်စားသောက်ကုန်သုတေသနဌာန စက်မှု ဝန်ကြီးဌာနရှိ ဆေးဝါးစက်ရုံများမှ ထုတ်လုပ်သည့် ဆေးဝါးများ နှင့်စားသောက်ကုန်များ၏ အရည်အသွေးစစ်ဆေးခြင်း။
ဆေးဝါးအမယ်အသစ်များ စမ်းသပ်ခြင်း၊ လက်ရှိထုတ်လုပ်နေသော ဖော်စပ်မှုနည်းပညာအဟောင်းများကို တိုးတက်ပြုပြင်ခြင်း။
စက်မှုဝန်ကြီးဌာနမှ ထုတ်လုပ်ထားသော ဆေးဝါးများအား ဈေးကွက်မှ နမူနာရယူစစ်ဆေးခြင်း။
ဆေးဖက်ဝင်အပင်များ စမ်းသပ်စိုက်ပျိုးခြင်း။
စက်မှုသုတေသနဌာန စက်ယန္တရားဆိုင်ရာ သုတေသနလုပ်ငန်းများ။
အဆင့်မြင့်လျှပ်စစ်ပစ္စည်း သုတေသနလုပ်ငန်းများ။
လယ်ယာသုံးစက်ပစ္စည်း သုတေသနလုပ်ငန်းများ။
ရာဘာသုတေသနလုပ်ငန်းများ။
သတ္တုဗေဒ သုတေသနလုပ်ငန်းများ။
အသုံးချဒီဇိုင်းသုတေသနလုပ်ငန်းများ။
thumbnail|right|ပန်းချီ ဦးအုန်းလွင် ပန်းချီဦးအုန်းလွင် ကို မွန်ပြည်နယ်၊ မုဒုံမြို့နယ် တံခိုင်တိုင် ကျေးရွာမှ အဖ ဦးငယ်၊ အမိ ဒေါ်ရွှေသဲ တို့မှ ၁၉၀၇ ခု အောက်တိုဘာ ၂၀ ရက်နေ့တွင် ဖွားမြင်သည်။
မွေးချင်း ၇ ယောက် ရှိပြီး အငယ်ဆုံးဖြစ်သည်။
မွေးချင်းများမှာ ဦးမြသင်း၊ ဦးစောဖေ၊ ဦးငွေကိုင်၊ ဦးစိန်ဂိုင်၊ ဒေါ်ကြင်မေ၊ ဒေါ်တင်ညွန့် တို့ဖြစ်ကြသည်။
ငယ်မည် အပါ ဖြစ်သည်။
ဘုန်းကြီးကျောင်း၊ သာယာဝတီ (B.M.A) ကျောင်း၊ ပြည်မြို့အထက်တန်းကျောင်း နှင့် ရန်ကုန် မက်သဒစ် ဟိုက်စကူးကျောင်း များတွင် အဋ္ဌမတန်းအထိ ပညာသင်ကြားခဲ့သည်။
ကျောင်းမှ ပြုလုပ်သော ဘေဒီရှိုးပြပွဲ၌ ဦးအုန်းလွင်၏ လက်ရာကို ပညာဝန် ဒေါ်မြစိန် က တွေ့ရှိသဘောကျသွားသဖြင့် ဝင်ဆာနှင့် နယူတန် ကုမ္ပဏီ မှ ပန်းချီပစ္စည်း ၂၀ ဖိုး ဝယ်ယူခွင့်ပေးခဲ့သည်။
ပြည်မြို့၌ အဋ္ဌမတန်း အောင်သောအခါ ၁၉၂၆ ခုနှစ်၊ မေလတွင် မြန်မာအဆွေ ကုမ္ပဏီ မှ ထုတ်ဝေသည့် ဒဂုန်မဂ္ဂဇင်း က ကျင်းပသော ပန်းချီပြိုင်ပွဲသို့ ဝင်ရောက်ယှဉ်ပြိုင်ခဲ့ရာ စတုတ္ထဆု ရရှိခဲ့သည်။
ဦးဘလုံက ပထမ၊ ဦးမောင်မောင်တင်က ဒုတိယ၊ ဦးစုက တတိယ၊ ဦးအုန်းလွင်က စတုတ္ထ ရရှိခဲ့ခြင်းဖြစ်သည်။
၁၉၂၆ ဇူလိုင် တွင် မြန်မာအဆွေကုမ္ပဏီ၌ လခ ၄၀ ကျပ်ဖြင့် ပန်းချီဆရာ အဖြစ် ဝင်လုပ်ခဲ့သည်။
တစ်နှစ်ခန့်ကြာသော် ဦးဘလုံ က ခေါ်သဖြင့် မြန်မာအဆွေ မှ ထွက်ကာ ဘလုံအုန်းလွင် စတူဒီယို ဖွင့်၍ ကိုယ်ပိုင်လုပ်ငန်း လုပ်ကိုင်ခဲ့သည်။
ဘားမားအတ်ကလပ်တွင်လည်း ဦးဘဉာဏ်၊ ဦးဘဇော် တို့၏ ပန်းချီ သင်တန်းတွင် ရေဆေးပညာကို လေ့လာသင်ယူခဲ့သည်။
၁၉၂၉ တွင် ဗြိတိသျှဘားမားမှ ဦးစံလွင် ခေါ်သဖြင့် လက်ထောက်ပန်းချီဆရာ အဖြစ် ဝင်ရောက်လုပ်ကိုင်သည်။
၁၉၃၂ တွင် လခစား ပန်းချီဆရာ အဖြစ်မှ နုတ်ထွက်ကာ လွတ်လပ်သော ပန်းချီဆရာဘဝဖြင့် ရပ်တည်သွားသည်မှာ ကွယ်လွန်ချိန်အထိဖြစ်သည်။
တွံတေးသူ မသန်းနှင့် အိမ်ထောင်ကျသည်။
၁၉၃၆ မှ ၁၉၄၃ အထိ မအုန်းနှင့် ပေါင်းဖက်ခဲ့သည်။
၁၉၄၇ တွင် မုဒုံမှ မအေးကြည်နှင့် အိမ်ထောင်ပြုခဲ့သည်။
ဘဝနိဂုံး ၁၉၈၅ ခုနှစ်တွင် မျက်စိကွယ်ခဲ့သည်။
၁၉၈၈၊ ဇွန်လ ၂၇ ရက် နံနက် ၃ နာရီတွင် ကွယ်လွန်သည်။
၂၉ ရက်နေ့တွင် ကျောက်ရေတွင်း သုသာန်၌ ဂူသွင်းသဂြိုဟ်ခဲ့သည်။
အသေးစားနှင့် အလတ်စားစက်မှုလုပ်ငန်းများမှသည် အကြီးစားစက်မှုလုပ်ငန်းနယ်ပယ်သို့ ကူးပြောင်း ချဲ့ထွင်လာနိုင်စေရန် ထောက်ပံ့ကူညီ အားပေးခြင်းဖြင့် အနာဂတ် ရေရှည်စီးပွားရေးကို တိုးတက်ခိုင်မာလာစေရန်ရည်ရွယ်၍ ဖွဲ့စည်းထားခြင်းဖြစ်သည်။
ဌာနအနေဖြင့် Small and Medium Enterprises (SMEs) များ၏ database တည်ဆောက်လျက် လိုအပ်သည့် အကူအညီများ၊ သတင်းအချက်အလက်များ ပံ့ပိုးပေးခြင်း၊ SMEs များ၏ လုပ်ငန်းမှတ်ပုံတင်ခြင်းနှင့် ငွေကြေးရယူလိုခြင်းများအတွက် ကူညီပံ့ပိုးပေးခြင်း၊ လုပ်ငန်းစတင်တည်ထောင်လိုသူ များအတွက် အကြံဉာဏ်နှင့် သတင်းအချက်အလက်များဖြင့် တိုင်ပင်ဆွေးနွေးညှိနှိုင်းပေးခြင်း၊ အလုပ်ရုံ ဆွေးနွေးပွဲများ၊ သင်တန်းများ ပို့ချခြင်းကို ပြည်တွင်း၊ ပြည်ပအဖွဲ့အစည်းများနှင့် ပူးပေါင်းဆောင်ရွက်ပေးခြင်း၊ ASEAN SMEs Portal နှင့်ချိတ်ဆက်၍ Online Servicing ပေးခြင်း၊ Business Matching များ ပြုလုပ်၍ ပြည်တွင်း၊ ပြည်ပ SMEs များအား ချိတ်ဆက်ပေးခြင်း၊ ပြည်ပဈေးကွက် ရရှိရန်အတွက် Export Consortia Team များ (Cluster) ဖွဲ့စည်းပေးခြင်းများ ဆောင်ရွက်ပေးလျက် ရှိသည်။
အသေးစားနှင့် အလတ်စားလုပ်ငန်းများ ဖွံ့ဖြိုးတိုးတက်ရေးဗဟိုဌာနကို ရန်ကုန်တိုင်းဒေသကြီး၊ တက္ကသိုလ်ရိပ်သာလမ်းသစ်၊ အမှတ်(၃၅-ဘီ/၁၅) တွင် ဖွင့်လှစ်ထားသည်။
နိုင်ငံတော်၏ စီးပွားရေးဖွံ့ဖြိုးတိုးတက်မှုနှင့် ပြည်သူတို့၏ လူမှုစီးပွားရေးတိုးတက်မှုတို့အတွက် အရေးပါသည့် အသေးစားနှင့် အလတ်စား စီးပွားရေး လုပ်ငန်းများ ပိုမိုဖွံ့ဖြိုး တိုးတက်လာရေးအတွက် အကောင်အထည်ဖော် ဆောင်ရွက်နိုင်ရန် အသေးစားနှင့် အလတ်စားစီးပွားရေးလုပ်ငန်းများ ဖွံ့ဖြိုးတိုးတက်ရေးဗဟိုကော်မတီနှင့် အသေးစားနှင့် အလတ်စား စီးပွားရေးလုပ်ငန်းများ ဖွံ့ဖြိုးတိုးတက်ရေး လုပ်ငန်းကော်မတီ တို့ကို ၂ဝ၁၃ ခုနှစ်၊ ဇန်နဝါရီလ ၉ ရက်တွင် နိုင်ငံတော်သမ္မတရုံး အမိန့် ကြော်ငြာစာအမှတ်၊ ၁၁/၂ဝ၁၃ အရ ဖွဲ့စည်းခဲ့သည်။
သမိုင်းကြောင်း ၂၀၁၁ ခုနှစ်၊ ဒီဇင်ဘာလ ၂ ရက်မှ စ၍ အမှတ်(၁) စက်မှုဝန်ကြီးဌာနနှင့် အမှတ်(၂) စက်မှုဝန်ကြီးဌာနတို့ကို စက်မှု ဝန်ကြီးဌာနအဖြစ် ပြန်လည်ပြင်ဆင် ဖွဲ့စည်းခဲ့သည်။
၂၀၁၂ ခုနှစ်၊ ဧပြီလ (၄) ရက်နေ့မှစ၍ စက်မှုဝန်ကြီးဌာနအား ပြည်ထောင်စုဝန်ကြီးရုံး၊ ဦးစီးဌာန (၃) ခု၊ လုပ်ငန်းဌာန (၆) ခုနှင့် အသေးစားနှင့် အလတ်စားလုပ်ငန်းများ ဖွံ့ဖြိုးတိုးတက်ရေးဗဟိုဌာန အပါအဝင် ဗဟိုဌာန (၂) ခုတို့ဖြင့် ပြင်ဆင်ဖွဲ့စည်းခဲ့သည်။
ဖွဲ့စည်းပုံ အသေးစားနှင့် အလတ်စားလုပ်ငန်းများ ဖွံ့ဖြိုးတိုးတက်ရေးဗဟိုဌာနအား ဌာနကြီး (၃) ခုဖြင့် အောက်ပါအတိုင်း ဖွဲ့စည်းထားသည်။
စက်မှုဇုန်ဖွံ့ဖြိုးရေး/နည်းပညာတိုးတက်ရေးဌာန ပြည်ပဆိုင်ရာလုပ်ငန်းဌာန ရင်းနှီးမြှုပ်နှံမှုလုပ်ငန်းဌာန လုပ်ငန်းတာဝန်များ (က) စက်မှုဇုန်ဖွံ့ဖြိုးရေး/နည်းပညာတိုးတက်ရေးဌာန၏ လုပ်ငန်းတာဝန်များ SME လုပ်ငန်းများ၏ Database တည်ဆောက်ခြင်း။
နည်းပညာနှင့်စီးပွားရေးဆိုင်ရာအကြံပြုချက်များလွှဲပြောင်းပေးခြင်းနှင့်ဖြန့်ဖြူးပေးခြင်း။
Workshop, Seminar များ၊ အစည်းအဝေးများအား ပြည်တွင်းပြည်ပ ပညာရှင်များ ဖြင့် ပြုလုပ်ခြင်း၊ စီးပွားရေးလုပ်ငန်းဆိုင်ရာအတွေ့အကြုံဗဟုသုတများ မျှဝေနိုင်ရန် ပြည်တွင်းရှိ SMEs Cluster များနှင့်ညှိနှိုင်းခြင်း၊ပည်ပမှ အတွေ့အကြုံဗဟုသုတများကို လေ့လာ၍ ပြန် လည်ဖြန့်ဖြူးခြင်း၊ ကုန်သွယ်မှုနှင့်ဈေးကွက်တွင် ဝင်ရောက်ယှဉ်ပြိုင်နိုင်ရန်အတွက် သက်ဆိုင်ရာသတင်း အချက်အလက်များ ကူညီထောက်ပံ့ဖြန့်ဖြူးပေးခြင်း။
(ခ) ပြည်ပဆိုင်ရာလုပ်ငန်းဌာန၏ လုပ်ငန်းတာဝန်များ ဒေသတွင်း ASEAN နိုင်ငံများနှင့်လည်းကောင်း၊ အခြားဆက်စပ်အဖွဲ့အစည်းများနှင့် လည်းကောင်း၊ SME ဆိုင်ရာကိစ္စရပ်များကို ဆက်သွယ် ဆောင်ရွက်နိုင်ရန်အတွက် ASEAN SMEWG အစည်းအဝေးများသို့ တက်ရောက်ခြင်း၊ ဆက်သွယ်ဆောင် ရွက်ခြင်း။
SME လုပ်ငန်းများ ပိုမိုကျယ်ပြန့်စွာ ဆောင်ရွက်နိုင်ရန်အတွက် Online Service ဖြင့် ဝန်ဆောင်ပေးခြင်း။
Trade Exhibition များ ကျင်းပနိုင်ရန် ပြည်တွင်း/ပြည်ပနိုင်ငံများနှင့် ပူးပေါင်းဆောင် ရွက်ခြင်း။
SME ဆိုင်ရာနည်းပညာ၊ စီမံခန့်ခွဲမှု၊ ဘဏ္ဍာရေးနှင့်ဈေးကွက်ဆိုင်ရာ သတင်းအချက် အလက်များ ကူညီပံ့ပိုးပေးခြင်း။
ပြည်ပဈေးကွက်နှင့်စီးပွားရေးဆိုင်ရာကိစ္စရပ်များအား ချိတ်ဆက်ဆောင်ရွက်ပေးခြင်း။
(ဂ) ရင်းနှီးမြှုပ်နှံမှုလုပ်ငန်းဌာန၏ လုပ်ငန်းတာဝန်များ ရင်းနှီးမြှုပ်နှံမှုလုပ်ငန်းများ ဆောင်ရွက်ရန်အတွက် စီးပွားရေးလုပ်ငန်းရှင်များအား ချိတ်ဆက်ညှိနှိုင်းဆောင်ရွက်ပေးခြင်း။
SME လုပ်ငန်းများ၏ ဖန်တီးနိုင်မှုစွမ်းရည်ကို မြှင့်တင်ရန် ရည်ရွယ်၍ နိုင်ငံအတွင်းရှိ Innovative SMEs ကို ရွေးချယ်ပြီးInternational Awards များပေးနိုင်ရန် စီစဉ် ဆောင်ရွက်ခြင်း။
အသစ်တည်ထောင်မည့် အသေးစားနှင့်အလတ်စားစက်မှုလုပ်ငန်းများနှင့် ထပ်မံတိုးချဲ့လိုသောလုပ်ငန်းများအတွက် ဘဏ္ဍာရေးဆိုင်ရာ ငွေကြေးထောက်ပံ့မှုများကို အသေးစားနှင့်အလတ်စားစက်မှုလုပ်ငန်းဖွံ့ဖြိုးတိုးတက်ရေးဘဏ် (SME Bank) မှ ချေးငွေရရှိရန် ထောက်ခံချက်ပေးခြင်း။
ပြည်တွင်းထုတ်ကုန်ပစ္စည်းများ ဈေးကွက်သို့ ပိုမိုတွင်ကျယ်စွာ ဝင်ရောက်နိုင်စေရန် အတွက် showroom နှင့် ကုန်စည်ပြပွဲများကျင်းပနိုင်ရန် စီမံဆောင်ရွက်ခြင်း။
ကိုးကား ပြင်ပအဆက်အသွယ် SME Development Center ၏အင်တာနက်စာမျက်နှာ SME Development Center ၏ ဖေ့စ်ဘွတ်ခ်စာမျက်နှာ Category:မြန်မာနိုင်ငံရှိ အစိုးရအဖွဲ့အစည်းများ။
လူမှုဝန်ထမ်းဦးစီးဌာန()သည် လူမှုဝန်ထမ်း ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာနလက်အောက်ရှိ ဌာနတစ်ခုဖြစ်သည်။
နောက်ခံသမိုင်း ၁၉၄၇ ခုနှစ် လွတ်လပ်ရေး မရမီကာလတွင် အမျိုးသားယာယီအစိုးရက အမျိုးသမီးများနှင့် ကလေးများ တိုးတက်ရေးအဖွဲ့ ကို ဖွဲ့စည်းတည်ထောင်သည်။
၁၉၄၉ ခုနှစ်တွင် ထိုအဖွဲ့ကို အမျိုးသမီးများနှင့် ကလေးများစောင့်ရှောက်ရေးဌာနဟူ၍ အစိုးရက တိုက်ရိုက်အုပ်ချုပ်သော ဌာနအဖြစ် ပြောင်းလဲခဲ့သည်။
၁၉၅၃ ခုနှစ်၊ ဧပြီလ ၁ ရက်နေ့မှစ၍ ကျန်းမာရေးဝန်ကြီးဌာန လက်အောက်တွင် လူမှုရေးရာကြီးပွားရေးဌာနဟု ပြောင်းလဲဖွဲ့စည်းခဲ့သည်။
၁၉၅၃ ခုနှစ်၊ စက်တင်ဘာလ ၁၅ ရက် နေ့မှစ၍ ကယ်ဆယ်ရေး၊ ပြန်လည်နေရာချထားရေးနှင့် လူမှုဝန်ထမ်းဝန်ကြီး ဌာနအောက်သို့ ရောက်ရှိသည်။
၁၉၅၃ ခုနှစ်၊ နိုဝင်ဘာလ ၂၅ ရက်နေ့တွင် လူမှုရေးရာကြီးပွားရေးဌာနအမည်မှ လူမှုဝန်ထမ်းဌာနဟု ပြောင်းလဲခေါ်တွင်ခဲ့သည်။
၁၉၇၂ ခုနှစ်၊ ပြည်ထောင်စု ဆိုရှယ်လစ်သမ္မတ မြန်မာနိုင်ငံအစိုးရ လက်ထက်တွင် လူမှုဝန်ထမ်းဌာနကို လူမှုဝန်ထမ်းဦးစီးဌာနဟု ပြောင်းလဲခေါ်တွင်ခဲ့သည်။
ရည်ရွယ်ချက် အကြောင်းအမျိုးမျိုး၊ အခြေအနေအရပ်ရပ်တို့ကြောင့် လူမှုရေးဒုက္ခနှင့် ကြုံတွေ့နေရသူများအား ကူညီစောင့်ရှောက်သည့်လုပ်ငန်းနှင့် လူမှုဖွံ့ဖြိုးတိုးတက်ရေးလုပ်ငန်းများကို အဓိကထား၍ ဆောင်ရွက်သည့်ဌာနတစ်ခုဖြစ်သည်။
လူမှုရေးပြဿနာများ မပေါ်ပေါက်စေရေး အတွက် ကြိုတင်ကာကွယ်ခြင်း၊ လူမှုရေးတာဝန်များကို ဝေမျှထမ်းဆောင်နိုင်မည့် ပုဂ္ဂိုလ်များအား လူထုအတွင်းမှ မွေးထုတ်ပေးခြင်း၊ လူမှုဖွံ့ဖြိုးရေး လုပ်ငန်းများကို ဖော်ထုတ်ပေးခြင်းနှင့် လူမှုဝန်ထမ်း နည်းလမ်းများအရ ကူညီပေးခြင်းစသော လုပ်ငန်းရပ်များကို ဆောင်ရွက်လျက်ရှိသည်။
ကလေးသူငယ်နှင့် မိသားစုများ၊ လူငယ်များ၊ အမျိုးသမီးများ၊ မသန်စွမ်းသူများ၊ သက်ကြီးရွယ်အိုများ၊ မူးယစ်ဆေးဝါး သုံးစွဲသူများ၊ လူမှုရေးပြဿနာရှင် လူတန်းစား အသီးသီးတို့ကို ကာကွယ်စောင့်ရှောက်ပေးခြင်း၊ ပြန်လည်ထူထောင်ပေးခြင်းနှင့် ပြည်သူလူထုအတွင်းမှ စေတနာရှင် အဖွဲ့အစည်းများက လူမှုရေးကိစ္စများကို ပါဝင်ဆောင်ရွက်ရာတွင် ပိုမိုကျယ်ပြန့် ခိုင်မာစွာ ပါဝင်ရေးအတွက် စည်းရုံးခြင်း၊ ကူညီခြင်း၊ ထောက်ပံ့ခြင်းကို အဓိကထား၍ ဆောင်ရွက်နေသည်။
တစ်မျိုးသားလုံးကျန်းမာကြံ့ခိုင်ရေးနှင့် ပညာရည်မြင့်မားရေးဟူသည့် အမျိုးသားရေး ဦးတည်ချက်ကိုအထောက်အကူဖြစ်စေရန်၊ လူ့စွမ်းအားအရင်းအမြစ်ဖွံ့ဖြိုးတိုးတက်မှုကိုအထောက်အကူပြုစေရန်၊ လူမှုရေးချို့တဲ့သူများအားလူမှုဝန်ထမ်းနည်းများဖြင့် အကူအညီပေးရန်၊ မလိုလားအပ်သော လူမှုရေးပြဿနာများမပေါ်ပေါက်စေရေးအတွက် ကြိုတင် ကာကွယ်ပေးရန်၊ လူမှုရေးတာဝန်များ ထမ်းဆောင်မည့် စေတနာ့ ဝန်ထမ်း လုပ်သားပြည်သူ များအား စည်းရုံးဖော်ထုတ်ရန်၊ လူမှုရေးဖွံ့ဖြိုးမှုလုပ်ငန်းများဆောင်ရွက်ပေးခြင်းဖြင့် နိုင်ငံတော်အတွက် တစ်ဖက် တစ်လမ်းမှ အထောက်အကူဖြစ်စေရန်၊ ဖွဲ့စည်းပုံ လူမှုဝန်ထမ်းဦးစီးဌာန အောက်ရှိဌာနခွဲများမှာ အောက်ပါအတိုင်းဖြစ်သည်။
စီမံ/ဘဏ္ဍာဌာန ကလေးလူငယ်ဌာန အပြည်ပြည်ဆိုင်ရာ ဆက်သွယ်ရေး စီမံကိန်းဌာန ပြန်လည်ထူထောင်ရေးဌာန လုပ်ငန်းရပ်များ ကလေးသူငယ် စောင့်ရှောက်ရေးလုပ်ငန်း ကလေးနှင့်လူငယ် စောင့်ရှောက်ရေးလုပ်ငန်း အမျိုးသမီး စောင့်ရှောက်ရေးလုပ်ငန်း သက်ကြီးရွယ်အို စောင့်ရှောက်ရေးလုပ်ငန်း မသန်စွမ်းသူများ ပြန်လည်ထူထောင်ရေးလုပ်ငန်း မူးယစ်ဆေးဖြတ်ပြီးသူများ ပြန်လည်ထူထောင်ရေးလုပ်ငန်း စေတနာ့ဝန်ထမ်းအဖွဲ့အစည်းများအား ထောက်ပံ့ရေးနှင့် ပူးပေါင်းဆောင်ရွက်ရေးလုပ်ငန်း လူမှုကရုဏာစောင့်ရှောက်ရေးလုပ်ငန်း လူမှုကာကွယ်စောင့်ရှောက်ရေးလုပ်ငန်း ဗဟိုချက်အဖြစ် ဆောင်ရွက်လျက်ရှိသည့် လုပ်ငန်းများ ကလေးသူငယ်အခွင့်အရေးဆိုင်ရာလုပ်ငန်းများ အမျိုးသမီးရေးရာကော်မတီလုပ်ငန်းများ အာဆီယံ ကလေးသူငယ်ဆိုင်ရာလုပ်ငန်းများ အာဆီယံ လူငယ်ဆိုင်ရာလုပ်ငန်းများ အာဆီယံ အမျိုးသမီးရေးရာလုပ်ငန်းများ အာဆီယံ လူမှုဝန်ထမ်းနှင့် ဖွံ့ဖြိုးတိုးတက်ရေးလုပ်ငန်းများ အကြီးအကဲများ ညွှန်ကြားရေးဝန်များ စဉ်အမည်စတင်ရက်ကုန်ဆုံးရက်၁ဝဏ္ဏကျော်ထင်ဦးအောင်မင်း၁-၈-၁၉၅၃၁၃-၁၁-၁၉၅၉၂ဝဏ္ဏကျော်ထင်ဦးသောင်း၁-၁၂-၁၉၅၉ ၂၀.၃.၁၉၆၂၃ဝဏ္ဏကျော်ထင်ဦးလှဖေ၆.၁၁.၁၉၆၂ ၅.၁၀.၁၉၆၃၄ဦးဘခိုင်၅.၁၀.၁၉၆၃ ၁၀.၆.၁၉၆၄၅ဝဏ္ဏကျော်ထင်ဦးကျော်စိုး ၁၀.၆.၁၉၆၄ ၃.၁၀.၁၉၆၄၆ဗိုလ်မှူးထွန်းမြိုင် ၃.၁၀.၁၉၆၄၈.၅.၁၉၆၇၇ဝဏ္ဏကျော်ထင်ဦးထွေး၁.၁.၁၉၆၉၃.၃.၁၉၇၅ ညွှန်ကြားရေးမှူးချုပ်များ စဉ်အမည်စတင်ရက်ကုန်ဆုံးရက်၁သီရိပျံချီဦးကြည်၅.၅.၁၉၇၅ ၁၄.၈.၁၉၈၀၂သံအမတ်ကြီးဦးသောင်းလွင်၁၅.၈.၁၉၈၀၁၃.၁၂.၁၉၈၇၃ဗိုလ်မှူးကြီးထွန်းဦး၁၄.၁၂.၁၉၈၇၂၅.၅.၁၉၉၂၄ဗိုလ်မှူးကြီးသန်းပို ၁.၈.၁၉၉၂ ၁၂.၁.၁၉၉၈၅ဗိုလ်မှူးကြီးစစ်မြိုင်၁၀.၄.၁၉၉၈၁၇.၇.၂၀ဝ၈၆ဗိုလ်မှူးကြီးစိုးကြည်၁၈.၇.၂၀ဝ၈၂၈.၂.၂၀၁၇၇ဒေါက်တာစန်းစန်းအေး ၂၂.၈.၂၀၁၇ယနေ့အထိ ကိုးကား ပြင်ပအဆက်အသွယ် လူမှုဝန်ထမ်းဦးစီးဌာန၏ အင်တာနက်စာမျက်နှာ Category:မြန်မာနိုင်ငံရှိ အစိုးရအဖွဲ့အစည်းများ။
သတင်းစာဆရာ ဦးဘဖေကို ၁၉၀၆ ခုနှစ်၊ နိုဝင်ဘာလတွင် လှည်းကူးမြို့နယ်၊ ဒါးပိန်၌ မြေပိုင်ရှင် အဖ ဦးဖိုးလူ၊ အမိ ဒေါ်ရွှေချုံ တို့မှ မွေးဖွားခဲ့သည်။
ဦးဘဖေသည် ၁၉၂၆ ခုနှစ်တွင် နိုင်ငံတော်အစိုးရ ပထမလတ် စာမေးပွဲ အောင်မြင်ခဲ့သည်။
၁၉၂၇ ခုနှစ်တွင် ပထမကြီး စာမေးပွဲ အောင်မြင်ခဲ့သည်။
တက္ကသိုလ်ပညာရေးတွင်ဘီအေ (ဘီ) တန်း အောင်မြင်ခဲ့သည်။
ဦးဘဖေသည် ၁၉၃၅ ခုနှစ်တွင် ဘာသာပြန်နှင့် သတင်း အယ်ဒီတာ အဖြစ် ရန်ကုန်မြို့ ဆန်းသတင်းစာ တွင် လုပ်ကိုင်ခဲ့သည်။
၁၉၄၆ ခုနှစ်တွင် ဟံသာဝတီ သတင်းစာ ၌ ဘာသာပြန်နှင့် အယ်ဒီတာ၊ ၁၉၅၈ ခုနှစ်တွင် အယ်ဒီတာချုပ် တာဝန်ကို ထမ်းဆောင်ခဲ့သည်။
ဦးဘဖေသည် မြန်မာနိုင်ငံသတင်းစာဆရာအဖွဲ့ ဒုတိယဥက္ကဋ္ဌအဖြစ်လည်းကောင်း၊ သက်ကြီးမြို့မအဖွဲ့နှင့် မင်္ဂလာဗျုဟာအသင်းဝင်လည်းဖြစ်ခဲ့သည်။
၁၉၅၅ ခုနှစ်တွင် ယူနိုက်တက်ကင်းဒမ်းသို့ သွားရောက် ခဲ့သော သတင်းစာ ကိုယ်စားလှယ် အဖွဲ့တွင် အဖွဲ့ဝင်အဖြစ်လိုက်ပါခဲ့သည်။
၁၉၅၈ ခုနှစ်တွင် အမေရိကန်ပြည်ထောင်စု က ဦးဆောင် ပြုလုပ်သော နှီးနှောဖလှယ်ပွဲ ကျင်းပရာတွင် ရောမမြို့သို့ ကိုယ်စားလှယ်အဖြစ် သွားရောက်ခဲ့သည်။
ဦးဘဖေသည် ၁၉၈၇ ခုနှစ်တွင် ရန်ကုန်မြို့၊ အမှတ် (၉၃)၊ မြောင်းကြီးလမ်း၊ ရေကျော်ရပ်ကွက်၌ ကွယ်လွန်ခဲ့သည်။
အဆင့်မြင့်သိပ္ပံနှင့် နည်းပညာဦးစီးဌာနသည် သိပ္ပံနှင့် နည်းပညာ ဝန်ကြီးဌာန၏လက်အောက်ရှိ ဦးစီးဌာန တစ်ခုဖြစ်ပြီး လူ့စွမ်းအားအရင်းအမြစ်များ ပြုစုပျိုးထောင်ခြင်းနှင့် သိပ္ပံနှင့် နည်းပညာဖွံ့ဖြိုးရေးဆိုင်ရာ သုတေသနလုပ်ငန်းများအား အကောင်အထည်ဖော် ဆောင်ရွက်လျက်ရှိသည်။
သမိုင်းကြောင်း သိပ္ပံနှင့် နည်းပညာ ဝန်ကြီးဌာန၏လမ်းညွှန်မှုများဖြင့် အဆင့်မြင့်သိပ္ပံနှင့် နည်းပညာဦးစီးဌာနကို ၁၉၉၇ခုနှစ်၊ ဇူလိုင်လ (၂)ရက်နေ့တွင် စတင်တည်ထောင်ခဲ့သည်။